  Майя Бывальцева 1-тӥ шуркынмонэ Удмуртиын но дуннелэн пӧртэм сэрегъёсаз улӥсьёс «Бадӟым этнографи диктантэз» гожтозы. Ижкарын ужрадэ Калыкъёслэн эшъяськон юртазы (Ижкар, Орджоникидзе урам, 33а) пыриськыны луоз, ивортэ ужъюртлэн пресс-службаез. Уд на тодӥське, кытын «Бадӟым этнографи диктантэз» гожтоды? Калыкъёслэн эшъяськон юртсылэн коллективез вань мылкыд карисьёсты диктант гожтон понна ас дораз гажаса ӧте! Удмуртиысь Калыкъёслэн эшъяськон юртсылэн пресс-службаезТуннэ нуналлы Удмуртиын диктант гожтон понна 245-лэсь трос инты ялэмын. Ужрад котькытын 11:00 часын кутскоз.  Удмуртиысь йӧскалык политикая министерствоен кичӧлтэм «Бадӟым этнографи диктант» ужрадэ вань мылкыд карисьёс пыриськыны быгато. Юанъёслы валэктонъёс сётыса, этнографи удысъя тодон-валанъёсты эскерыны но муромытыны луонлык вань. Диктантын 30 юан: 20-ез - огъя, ваньмыз понна дасям юанъёс, 10-эз - котькуд улосвыллэн аслаз. Валэктонъёс сётыны 45 минут висъяське. Тужгес троссэ 100 балл люканы луэ. Тодэ вайытом, этнограф диктантэз онлайн амалэн но ортчыны луоз.    Тегъёс: Мерлык Ижкар Удмуртия Калыкъёслэнэшъяськонюртсы этнография йӧслыкъёс йӧскалыкполитика  